open-index/open-wikipedia-markdown huggingface dataset:
Roerdalen

**Roerdalen** (limburgsk: *Roerdale*) er en kommune sentralt i den nederlandske provinsen Limburg.

Sentre og tettsteder i Roerdalen:
*Montfort – tildelt byrettigheter i 1263.
*Posterholt
*Herkenbosch
*Melick
*Sint Odiliënberg
*Vlodrop

## Referanser


## Eksterne lenker
*
João Ribeiro de Barros

**João Ribeiro de Barros** (født 4. april 1900, død 20. juli 1947) var den første av tre amerikanske flyvere  som fløy fra Europa til Amerika. Den 28. april 1927, krysset han Atlanterhavet med et Savoia-Marchetti S. 55 sjøfly - «Jahú». Under flyvningen hadde han selskap av tre andre: João Negrão (co-pilot), Newton Braga (navigatør) og Vasco Cinquini (mekaniker). De fire flygere fløy fra Genova i Italia, til Santo Amaro (São Paulo), med mellomlandinger i Spania, Gibraltar, Kapp Verde og Fernando de Noronhas, i brasiliansk territorium.

## Historie
De Barros var student  ved *Ateneu Jauense* og fullførte videregående skole ved Instituto de Ciências e Letras av São Paulo. Han ble betraktet som en flink student.

I 1919 forlot han skolen og bestemte seg for å ta utdannelse som flyver USA. Den. 21. februar 1923 fikk han sertifikat No. 88 fra International League i Frankrike. Han startet sin pilotkarriere i Frankrike, og har fikk mer trening i luftakrobartikk og navigasjon og som pilot i USA  og luftakrobatikk i Tyskland.

I 1926 startet  han  et prosjekt: å gjennomføre en flyvning fra Italia til Brasil med sjøfly - alene og uten støtte fra skip.

## Se også
* Første flyvning over Sør-atlanterhavet
* Sarmento de Beires
Roermond

**Roermond** (limburgsk: *Remunj*) er en by, kommune og bispedømme sentralt i den nederlandske provinsen Limburg. Byen ligger ved elven Rurs (Roer) samløp med Maas.

Bydeler i Roermond:
*Roermond
*Maasniel
*Leeuwen
*Asenray
*Herten
*Merum
*Ool
*Swalmen
*Boukoul
*Asselt

## Referanser


## Eksterne lenker
*
Schinnen

**Schinnen** er en kommune og et tettsted i den sørlige delen av den nederlandske provinsen Limburg.

Tettsteder i Schinnen:
*Oirsbeek
*Schinnen
*Puth
*Amstenrade
*Daniken
*Doenrade
*Hommert
*Sweikhuizen
*Thull
*Klein-Doenrade

## Referanser


## Eksterne lenker
*
Marte Berget

**Marte Berget** (født 1988) er en norsk tidligere fotballspiller fra Gran på Hadeland. Hun er storesøster til fotballspiller Jo Inge Berget.

I 2003 og 2004 var hun i toppen i sin aldersklasse i langrenn Hovedlandsrennet.  Etter å ha begynt for Gran Idrettslag er hun fra 2007  på Hadeland Kvinnefotballklubb (HKFK) og i 2008 jaktet en klubb på henne. Neste år spilte hun på Manglerud Star Toppfotball og HKFK måtte da ifølge Oppland Arbeiderblad trekke laget. Fra 2011 er hun på Kolbotn Fotball Kvinner der hun i 2012 blir klubbens toppskårer.

Hun spiller for Vålerenga Fotball Damer 2013–14, så 2015–17 for LSK Kvinner Fotballklubb, tilbake i Vålerenga fra 2018.

Hun har ellers studert mastergrad i fysisk aktivitet og helse ved Norges idrettshøgskole.

## Referanser


## Eksterne lenker
*
Nidda (by)

**Nidda** er en by i den tyske delstaten Hessen med 16.848 innbyggere. Byen ligger i Wetteraukreis ved elva av samme navn.

Første gang Nidda nevnes skriftlig er i *Codex Eberhardi* fra et tidspunkt mellom 802 og 817, der navnet oppgis som *Nitaha*. Senere kalt *Nithehe* (På1187), *Nitete* (1206) og *Nitehehe* (1234).

Byen fikk rundt 1100 en borg med vollgrav for å beskytte handelsrutea som gikk gjennom byen. Volkold 2. bosatte seg i borgen, og opprettet et lite grevskap rundt byen med seg selv som greve. Denne første borgen ble revet i 1604 og erstattet av et renessanseslott. 1450 ble grevskapet Nidda lagt under landgrevskapet Hessen.

På slutten av det 18. århudre inviterte Katarina den store folk fra Nidda til å flytte til Russland og bosette seg ved Volga i nærheten Saratov. En rekke familier fulgte oppfordringen, og derfor kan man nå til dage finne beboere med navn som Daubert eller Pfaffenroth i dette området.

Papirproduksjon er en tradisjonell sysselsetting i Nidda på grunn av den rike tilgangen på trevirke fra skogene nær byen og rent vann fra elva.


Laisbachstraße 14 (Schwickartshausen) 03.JPG|Et av de mange historiske husene i Nidda, Laisbachstraße 14 i bydel Schwickartshausen


## Referanser


## Eksterne lenker
*
Fairey III

Fairey Aviation Company's **Fairey III** var ett i en serie med britiske rekognoseringsfly, dobbeltdekkere som kunne notere seg en svært lang produksjons- og tjenestehistorikk i både landbaserte og sjøflyvarianter. Det første flyet fløy 14. september 1917 og enkelte eksemplarer var fortsatt i bruk under andre verdenskrig.

## Konstruksjon og utvikling
Prototypen av Fairey III var **N. 10** som var et sjøfly som ble konstruert og bygget i 1917 av Fairey Aviation (sammen med det mindre N. 9) for å møte Admiralitetets spesifikasjon for et Hangarskip-basert sjøfly for Royal Naval Air Service under Første verdenskrig. N.-10 var også kjent under sitt konstruksjonsnummer F. 128. Det var en dobbeltdekker med to sittebrønner og foldbare vinger, drevet av en 260 HK (190&nbsp;kW) Sunbeam Maori motor. Det første flyet fløy fra Port Victoria sjøflybase på Isle of Grain i Kent den 14. september 1917.

Etter tester både som sjøfly og landbasert, ble flyet bestilt i to versjoner, begge drevet av Maori, **IIIA** og **IIIB**, med 50 og 60 fly planlagt. Fairey IIIA var et fly for operasjon fra hangarskip, og som sådan utstyrt med hjul eller skiunderstell. IIIB var ment som sjøfly bombefly, med større vingespenn (økt fra 14,19 m til 19,13 m) og i stand til å frakte tre 105 kg bomber.

## Operativ historie
Portugal bestilte sitt første III i 1921. Dette flyet fikk navnet «Lusitânia» og ble brukt i et forsøk på å fly over Sør-Atlanteren og teste et nytt navigasjonssystem, en kunstig horisont utviklet av navigatøren Gago Coutinho. Turen startet den 30. mars 1922 og gikk via Las Palmas, São Vicente, Kapp Verde og videre til St. Peter og Pauløyene, hvor det gikk tapt under fylling av drivstoff. Reisen ble fullført med hjelp to andre  (det andre gikk tapt under nødlanding på havet) Den første kryssingen av Sør-Atlanteren ble  og fullført 72 dager etter avgang fra Lisboa. Det siste flyet, «Santa Crux», er utstilt på Museu de Marinha i Portugal.

## Museale fly

Et enkelt eksemplar av en Fairey III er bevart i Portugal på *Museu de Marinha* (Marineuseet). Dette er flyet som tilslutt gjennomførte kryssingen av Sør-Atlanteren.

## Spesifikasjoner (IIID-den landbaserte versjonen)

## Referanser


## Eksterne lenker
* Wings Palette-fargelegging
Alexander Kirketeig

**Alexander Kirketeig** (født 5. februar 1979 i Førde, Sogn og Fjordane) er en norsk styrkeløfter, som konkurrerer for Odin Styrkeløftklubb.

## Nasjonale resultater og meritter i styrkeløft

### NM i styrkeløft

### Junior-NM i styrkeløft

## Referanser
Tony-prisen for beste musikal

**[[Tony Award|Tony-prisen]] for beste musikal** (engelsk: **) er en amerikansk teaterpris som hedrer musikaler som blir satt opp på Broadway. Prisen ble første gang utdelt på den 3. Tony-utdelingen i 1949. Opprinnelig ble prisen delt av produsentene og forfatterne, men fra 1971 har den kun gått til produsentene. Den deles ut i New York.

## Vinnere og nominerte
 vant Pulitzerprisen for drama

### 1940-årene

### 1950-årene

### 1960-årene

### 1970-årene

### 1980-årene

### 1990-årene

### 2000-årene

### 2010-årene

### 2020-årene

## Rekorder
Rekorder per 2016:
* *[[Hamilton (musikal)|Hamilton]]* er den produksjonen med flest nominasjoner i Tony-prisens historie, med 16 nominasjoner. *[[The Producers]]* har vunnet flest priser da den vant i 12 kategorier, inkludert for beste musikal. 
* *[[Sound of Music]]* og *[[Fiorello!]]* er de eneste musikalene som har delt prisen for beste musikal (i 1960).
* *[[Passion (musikal)|Passion]]* er den vinneren som har hatt færrest forestillinger, med 280.
* *[[The Phantom of the Opera (musikal)|The Phantom of the Opera]]* er den vinneren som har hatt flest forestillinger, med 13, 981, før den stengte 16. april 2023.
* *[[Fun Home (musikal)|Fun Home]]* er den første vinneren som er skrevet av kun kvinner.

## Referanser




## Eksterne lenker
* 
* Tony-prisen på BroadwayWorld.com
Radioåret 2017

**Radioåret 2017** er en oversikt over hendelser, radioprogram, fødte og avdøde personer med tilknytning til radio i 2017.

## Hendelser
### Overgangen til DAB i Norge
Fra 11. januar til 31. desember 2017 slukkes FM-senderne i Norge i ulike regioner, og man går over til å distribuere radiosignalene digitalt:
* 11. januar: Slukking av alle kanaler i Nordland klokken 11.11.
* 8. februar: Slukking av NRK i Trøndelag og Møre og Romsdal.
* 21. april: Slukking av P4, Radio Norge og lokalradio i Trøndelag og Møre og Romsdal.
* 26. april: Slukking av NRK i Telemark, Buskerud, Hedmark og Oppland.
* 16. juni: Slukking av P4, Radio Norge og lokalradio i Telemark, Buskerud, Hedmark og Oppland.
* 21. juni: Slukking av NRK i Sogn og Fjordane, Hordaland, Rogaland og agderfylkene.
* 15. september: Slukking av P4, Radio Norge og lokalradio i Sogn og Fjordane, Hordaland, Rogaland og agderfylkene.
* 20. september: Slukking av NRK i Østfold og Vestfold, Oslo og Akershus.
* 8. desember: Slukking av P4, Radio Norge og lokalradio i Østfold, Vestfold, Oslo og Akershus.
* 13. desember: Slukking av alle kanaler i Troms og Finnmark.

### Andre hendelser
* 11. januar: NRK lanserer DAB-radiokanalen NRK Trafikk.

## Programmer

## Dødsfall

## Referanser
Acciona

**Acciona, S. A.** (spansk uttale:&#x20;[akˈθjona]) er et spansk konsern innen utvikling og drift av infrastruktur (bygg, vann, industri og tjenester) og fornybar energi.

Selskapet ble stiftet i 1997 gjennom sammenslåingen av Entrecanales y Tavora og Cubiertas y MZOV, men selskapet har røtter helt tilbake til 1862. Selskapets hovedkontor ligger i Alcobendas i Madrid-regionen i Spania. 

Selskapet har mer enn  ansatte, og har virksomhet i tretti land på fem kontinenter. Selskapet er notert på Madrid-børsen. 

I Norge ble selskapet i 2015 tildelt en stor kontrakt ved utbyggingen av den nye Follobanen. I et fellesforetak sammen med italienske Ghella boret selskapet 18,5&nbsp;km tunnel (Blixtunnelen) ved hjelp av fire tunnelboremaskiner.

I 2018 begynte Acciona samarbeid med Nye Veier om 23&nbsp;km motorvei E6 Ranheim–Værnes. Samarbeidet ble avsluttet i 2023.

## Referanser


## Eksterne lenker
*
Andromeda 7

**Andromeda 7** er en eiendom i Andromeda-kvartalet i Själagårdsgatan 3 ved Brända tomten i Gamla stan i Stockholm.

Bygningens tre nedre etasjer har delvis murverk fra middelalderen. På midten av 1600-tallet ble huset påbygd med en etasje og utstyrt med natursteinsportal og krysshvelv i portgangen. Omkring 1820 ble det bygd på enda en etasje, og i 1845 ble loftet innredet med en etasje. I 1969-70 ble det utført en omfattende renovering og ombygging da loftet fikk ytterligere en etasje og taket en ny utforming. Eksteriøret bevarer stort sett sitt utseende fra andre halvdel av 1800-tallet.

## Se også
* Liste over kvartaler i Gamla stan

## Referanser


## Eksterne lenker
*
Kemaliye

**Kemaliye** er en by med 4 979 innbyggere (2015) i den tyrkiske provinsen Erzincan. Den ligger nord for Arapgir, sør for İliç, vest for Ovacık og øst for Divriği.
## Referanser


## Eksterne lenker
*
İliç

**İliç** er en by med 7 495 innbyggere (2015) i den tyrkiske provinsen Erzincan. Den ligger nord for Kemaliye, sør for Refahiye, vest for Kemah og øst for Divriği.

## Referanser
Refahiye

**Refahiye** er en by med 10 815 innbyggere (2015) i den tyrkiske provinsen Erzincan. Den ligger nord for İliç og Kemah, sør for Çamoluk og Şiran, vest for Erzincan og øst for İmranlı.

## Kjente personer
* Binali Yıldırım (f. 1955), Tyrkias statsminister

## Referanser


## Eksterne lenker
*
Üzümlü

**Üzümlü** er en by med  innbyggere (2015) i den tyrkiske provinsen Erzincan. Den ligger nord for Pülümür, sør for Çayırlı, vest for Tercan og øst for Erzincan.

## Referanser


## Eksterne lenker
*
Peer Danefeld

**Peer Danefeld** (født 1959) er en dansk fotballtrener som har trent flere norske og danske fotballag siden 2001.

## Bakgrunn

Danefeld er utdannet sosionom fra 1987. Han vokste opp i Bolbro i Odense og spilte 250 kamper for Odense KFUM før en skade avsluttet spillerkarrieren som 28-åring.

## Trenerkarriere
I Danmark trente han damelaget til Boldklubben 1909 til seriegull i 1992 og 1993, og førte herrelaget til Boldklubben 1913 opp tre divisjoner til 1. divisjon. Senere trente han Aarhus Fremmad (senere F.C. Århus) og damelaget til OB, som tok seriegull i 2000/01.

Fra 2001 trente han Kolbotn Fotball Kvinner, som han ledet til gull i Toppserien 2002 og sølv i både serie og cup året etter. Deretter førte han Brøndby til seriegull og cupseier i 2003/04. 

I Norge har Danefeld blant annet trent Asker Fotball Kvinner, som vant norgesmesterskapet i 2005, samt  (2007–2009),  (2010),  (2011–2013) og  (2015–2019).

Etter et opphold under koronapandemien gjorde han comeback i Randesund IL som G16-trener i 2023, og ble hovedtrener for klubbens A-lag i 2025.

## Referanser


## Eksterne lenker
*
Otlukbeli

**Otlukbeli** er en by med 2 405 innbyggere (2015) i den tyrkiske provinsen Erzincan. Den ligger nord for Tercan og Çayırlı, sør for Bayburt, øst for Demirözü og vest for Aşkale.
## Referanser
Men jeg lever

***Men jeg lever*** (originaltittel: *Au Nom de Tous les Miens* ) er et fransk-canadisk krigsdrama fra 1983 regissert av Robert Enrico. Filmen er satt til andre verdenskrig og handler om en polsk jøde som blir tatt til fange og sendt til konsentrasjonsleir. Han klarer å rømme og tilslutter seg motstandsbevegelsen før han til slutt ender i USA.  Filmen er basert på Martin Grays dokumentariske bok. Hovedrollen spilles av Michael York.

Filmen ble utgitt på VHS på 1980-tallet i Norge under tittelen *Mannen med de 9 liv*.

Bokas autentisitet er blitt bestridt.

## Handling
Filmen handler om Grays liv fra den tyske invasjonen i Polen og hvordan han overlevde den, hvordan han ble tatt til fange, hvordan han overlevde som konsentrasjonsleir-fange, hvordan han flyktet fra fangenskapet og kjempet mot tyskerne, med motstandsbevegelsen og i den sovjetiske armeen, og til slutt hvordan han etablerte en ny tilværelse i Nord-Amerika.

## Skuespillere
* Michael York som Martin Gray
** Jacques Penot som en ung Martin Gray
* Brigitte Fossey som Dina Gray
* Macha Méril som Martin's mor.
* Helen Hughes som Martin's bestemor.
* Jean Bouise som Dr. Ciljimaster.
* Wolfgang Müller som Mokotow.
* Bruno Wolkowitch som Jurek.

## Bibliografi
*  

## Referanser


## Eksterne lenker
*
Emin Makhmudov

**Emin Jabrayil oglu Mahmudov** (født 27. april 1992) er en russisk-aserbajdsjansk fotballspiller som spiller for den aserbajdsjanske klubben Neftchi Baku PFC.

## Landslag
4. september 2016 fikk han sin første landskamp for  mot San Marino.

## Referanser


## Eksterne lenker
*
1001 Spikes

***1001 Spikes*** er et plattformspill utviklet og gitt ut av Nicalis. Spillet ble opprinnelig gitt ut som ***Aban Hawkins & the 1001 Spikes***. Målet i spillet er å komme seg ut av et urgammelt tempel, uten å dø. Det befinner seg flere pigger, fallende steiner, og andre ting som lett kan drepe spillfiguren, Aban Hawkins. Spillet har også en høy vanskelighetsgrad. Man blir gitt 1001 liv i starten av spillet, men man kan få flere i løpet av det.

## Handling
Spillets formål går ut på å komme seg gjennom et gigantisk terreng, og samtidig unngå at man blir truffet av pigger og mange andre katastrofer. Etter hvert blir spillet stadig mer utfordrende. En av karakterene, Jim Hawkins, en verdenskjent arkeolog, er savnet i en frossen tundra i Antarktis. Jims datter Tina sitter igjen med et kart over noen glemte ruiner i Sør-Amerika. Sammen med sin bror Aban forsøker Tina å utforske et tempel, som faren deres var veldig interessert i.

## Referanser


## Eksterne lenker
*
Alcmene-kvartalet

**Alcmene-kvartalet** (eldre staving *Alcmena*) er et langsmalt kvartal i Gamla stan. Kvartalet er omgitt av Sven Vintappares gränd i nord, Sven Vintappares torg i øst, Didrik Ficks gränd i sør og Stora Nygatan i vest. Alcmene-kvartalet består i dag av to eiendommer og strakte seg opprinnelig fram til Västerlånggatan.

## Navnet

Alkmene var i gresk mytologi prinsesse av Mykene og dronning av Tiryns. Hun var datter av Elektryon, konge av Mykene og gift med kong Amphitryon. Amphitryon er også navnet på nabokvartalet (se Amphitryon-kvartalet).

## Kvartalet
Kvartalet ligger i Gamla stans historiske bykjerne, der smale smug og smale kvartal strekker seg vestover fra Västerlånggatan. Området klarte seg unna storbrannen i Stockholm 1625 og ble derfor bare delvis omfattet av den gjennomgripende byplanleggingen for sørvestre Stadsholmen når den nye Konungsgatan (nåværende Stora Nygatan) ble anlagt.

Alcmene er et av de smaleste kvartalene i bydelen og har ved Stora Nygatan (nr 17) en bredde på knapt seks meter. På slutten av 1700-tallet ble det anlagt en snuplass for brannforsvarets hestetrukne vogner midt i kvartalet. Tiltaket skulle bedre framkommeligheten i de trange smugene og dermed forbedre brannsikkerheten på Stadsholmen. Lignenede snuplasser ble anlagt også  på det nærliggende Gåstorget samt på Tyska brunnsplan og på Brända tomten.

Den lille snuplassen, som siden 2002 kalles Sven Vintappares torg, ble til ved å rive den midterste eiendommen, *Alcmena 3*. På plassen for *Alcmena 3 og 4* lå huset der Erik XIVs rådgiver Jöran Persson bodde på 1560-tallet. Det nye torget gjorde at Alcmene-kvartalet ble delt. Den nordre delen, *Alcmena 4*, fikk først på begynnelsen av 1900-tallet det nye kvartalsnavnet *Amphitryon* mens den søndre delen beholdt sitt opprinnelige navn.

## Kilder
*Hasselblad, Björn; Lindström, Frans (1979). *Stockholmskvarter: vad kvartersnamnen berättar.* Stockholm: Almqvist & Wiksell / Geber. side 12. Libris 7219146. ISBN 91-20-06252-4

## Eksterne lenker
*
Çayırlı

**Çayırlı** er en by med 8 980 innbyggere (2015) i den tyrkiske provinsen Erzincan. Den ligger nord for Üzümlü, nordøst for Tercan, sør for Kelkit og vest for Erzincan.

## Referanser
Tercan

**Tercan** er en by med 17&nbsp;318 innbyggere (2015) i den tyrkiske provinsen Erzincan. Den ligger nord for Pülümür og Yedisu, sør for Bayburt og Otlukbeli, øst for Çayırlı og Üzümlü, og vest for Çat og Aşkale.

## Referanser
Didrik Ficks gränd

**Didrick Ficks gränd** er et smug i Gamla stan i Stockholm. Det strekker seg fra Västerlånggatan forbi Sven Vintappares torg til Stora Nygatan. I middelalderen fortsatte det vestover fram til Lejontornet.

## Historikk

Gaten ble tidligere kalt *Jöran Perssons gränd* (1563) etter politikeren og Erik XIVs rådgiver Jöran Persson som eide et murhus på nåværende Sven Vintappares torg. I 1617 ble smuget kalt for *Dirich Fiskes grendh* og i 1674 for *Diedrik Fischers gränd*.  

Smuget har trolig fått sitt navn etter Didrich Fischer, som var en tysk kjøpmann, som ifølge 1620 års *«tänkebok»* bodde i samme hus som Jöran Persson. På 1600-tallet har smuget flere forskjellige navn som er forsvenskede varianter av Fischers etternavn. 

På slutten av 1700-tallet ble det revet et hus i Alcmene-kvartalet og smuget ble åpnet opp mot nord for å anlegge en plass der brannforsvaret kunne snu med hest og vogn uten å trenge å spenne fra. Nåværende navn har vært i bruk fra 1733.

## Se også
*Alcmene-kvartalet, som ligger nord for Didrik Ficks gränd 
*Iphigenia-kvartalet, som ligger sør for Didrik Ficks gränd 
*Gater og torg i Gamla stan

## Referanser


## KIlder
*Stahre, Nils-Gustaf; Fogelström, Per Anders (1986). *Stockholms gatunamn: innerstaden.* Monografier utgivna av Stockholms stad (återtryck av del av 1:a upplagan). Stockholm: Liber/Allmänna förlaget. side 38. Libris 7269073. ISBN 91-38-90777-1

## Eksterne lenker
*
Funckens gränd

**Funckens gränd** (også kalt *Funkens gränd*) er et smug i Gamla Stan i Stockholm som går mellom Västerlånggatan og Kornhamnstorg. 

## Historikk
Smuget har hatt flere navn. På 1600-tallet het det *Funckens grendh* (1666), *Bredgränden* og på 1500-tallet het det *Stråbucks gränd* og *Henrik Stråbucks gränd*.

Personen som har gitt smuget navn er Thomas Funck fra Stralsund, som den 19. august 1644 fikk festet to tomter av byen for å bygge hus ved Åkaretorget, nå Kornhamnstorg. Etter hans død i 1645 overtok sønnen Johan Funck (1630–1679) eiendommene.

## Se også
* Funckska huset
* Gater og torg i Gamla stan
* Typhon-kvartalet

## Referanser


## Litteratur
*Stahre, Nils-Gustaf; Fogelström, Per Anders (1986). *Stockholms gatunamn: innerstaden.* Monografier utgivna av Stockholms stad (återtryck av del av 1:a upplagan). Stockholm: Liber/Allmänna förlaget. sid. 39. Libris 7269073. ISBN 91-38-90777-1
*Hasselblad, Björn (1975) [1962]. *Stockholmsgator (3).* Stockholm: Almqvist & Wiksell. sid. 12. Libris 7218493. ISBN 91-20-04751-7

## Eksterne lenker
*
Gåsgränd

**Gåsgränd** er et smug i Gamla stan i Stockholm. Det går mellom Västerlånggatan og Lilla Nygatan / Munkbron. Smuget fikk sitt nåværende navn i 1885.

## Historikk
På 1400- og 1500-talelet ble smuget kalt *Gragasenne grendh* (1492) etter Ragnhild Grågås som eide et hus i området i 1500. I 1506 snakkes det om en gård *vestan mwr belegen nest offuan Ragnildh Gragassan gardh*. På 1600-tallet forekommer også navnet *Anders Siggessons gränd* og på slutten av 1600-tallet får det navnet *Saltmätaregränd* etter Bertil Mattsson Saltmätare som i 1652 kjøpte en eiendom ved smuget. På 1700-tallskart angis *Saltmätaregränd* for delen mellom Stora og Lilla Nygatan. Siden 1885 inngår den i Gåsgränden.

I 1796 ble Gåstorget som ligger ved smuget anlagt. Tiltaket skulle forbedre framkommeligheten ved brannslukking og dermed forbedre brannsikkerheten på Stadsholmen.

## Se også
*Gater og torg i Gamla stan

## Referanser


## Kilder
*Stahre, Nils-Gustaf; Fogelström, Per Anders (1986). *Stockholms gatunamn: innerstaden.* Monografier utgivna av Stockholms stad (återtryck av del av 1:a upplagan). Stockholm: Liber/Allmänna förlaget. side 39. Libris 7269073. ISBN 91-38-90777-1

## Eksterne lenker
*
Göran Hälsinges gränd

**Göran Hälsinges gränd** er et smug i Gamla Stan i Stockholm og strekker seg mellom Västerlånggatan i øst og Stora Nygatan i vest.

## Historikk
Smuget har fått sitt navn etter Göran Hälsinge, som eide et hus her på 1500-tallet. Han var sønn av Nils Hälsinge og Appolonia Larsdotter. Appolonia Larsdotter var amme for Erik XIV. En periode på 1500-tallet ble smuget kalt for *Niels Helsingz grend* (1548) og trolig også *Helsingz grenden* (1553). Smuget går mellom Västerlånggatan og Stora Nygatan. Det går parallelt med Helga Lekamens gränd og Ignatiigränd.

I Fredmans epistel 31 antydes det at prostituerte holdt til her på 1700-tallet.

## Se også
*Gater og torg i Gamla stan

## Referanser


## Litteratur
*Hasselblad, Björn; Lindström, Frans (1979). *Stockholmskvarter: vad kvartersnamnen berättar.* Stockholm: Almqvist & Wiksell / Geber. Libris 7219146. ISBN 91-20-06252-4
**Stockholms gatunamn.* Stockholmia förlag. 2005. ISBN 91-7031-152-8

## Eksterne lenker
*
Ivana Habazin

**Ivana Habazin** (født 22. oktober 1989) er en kroatisk proffbokser fra Zlatar.

## Karriere
Habazin debuterte som proffbokser 25. juni 2010 mot den ungarske bokseren Edit Szigeti.

Etter ti strake kamper ubeseiret, møtte hun 22. mars 2013 den serbiske bokseren Eva Bajic for det ledige IBF-beltet i weltervekt, men tapte i en enstemmig avgjørelse. Året etter fikk Habazin en ny sjanse på IBF-beltet mot belgiske Sabrina Giuliani, som hun vant på delt avgjørelse 22. mars 2014.

13. september 2014 møtte hun den norske WBA-, WBC- og WBO-mesteren Cecilia Brækhus til kamp om fire av beltene i weltervekt. Brækhus vant kampen enstemmig og ble den første kvinnen til å inneha alle de fire beltene.

## Referanser


## Eksterne lenker
*
London i fare

***London i fare*** (originaltittel: *Sabotage*) er en britisk spenningsfilm fra 1936 regissert av Alfred Hitchcock.

## Sammendrag
I London putter en gruppe terrorister sand inn inni en elektrisk generator, noe som forårsaker store strøm-brudd. På en kino drevet av Karl Verloc krever folk pengene sine tilbake fordi de ikke fikk se hele filmen. Verloc og hans kone bor i en liten bolig over kino-salen. i det pengene er i ferd med å bli utbetalt til kundene, tennes alle lysene igjen. Dagen etter møter Verloc en gjeng terrorister fra et ikke-navngitt europeisk land som planlegger en rekke angrep i London. Verlocs kontakt instruerer ham i å plassere en pakke "fyrverkeri" på Piccadilly Circus undergrunnsstasjon. Verloc er ikke komfortabel med dette oppdraget, men kontakten hans sier at han kan få noen andre til å gjennomføre det. Verloc får adresse til en fuglebutikk, hvis eier produserer bomber.

Scotland Yard mistenker at Verloc er involvert, og etterforsker Ted Spencer går undercover som grønnsak-selger ved siden av kino-salen. Han blir venn med Verlocs kone og hennes lillebror, Stevie, som bor sammen med Verloc. Spencer og Scotland Yard usikre på om Verlocs kone er med-skyldig i terrorhandlingene eller uskyldig og uvitende. Spencer begynner etter hvert å få romantiske følelser for Verlocs kone.

Verloc går til fuglebutikken. Bombe-produsenten sier at han skal forberede en tidsinnstilt bombe som skal eksplodere klokken 13:45 på en lørdag. Senere den kvelden møtes medlemmer av terror-gruppen i Verlocs stue over kinoen. Etterforsker Spencer forsøker å avlytte samtalen, men blir oppdaget og avslørt. Møtet avsluttes deretter brått, og medlemmene sprer seg - bekymret for at alle sammen blir forfulgt. Verloc forteller sin kone at politiet etterforsker ham, men Verloc påstår at han er uskyldig.

## Medvirkende
* Sylvia Sidney – Mrs Verloc
* Oskar Homolka – Karl Anton Verloc
* Desmond Tester – Steve
* John Loder – politisersjant Ted Spencer
* Joyce Barbour – Renee
* Matthew Boulton – inspektør Talbot
* S.J. Warmington – Hollingshead
* William Dewhurst – professor
* Charles Hawtrey – flittig ungdom
* Peter Bull – Michaelis

## Referanser


## Eksterne lenker
*
Pokémon Rumble World

***Pokémon Rumble World*** (japansk:  **) er et action-rollespill i *[[Pokémon (videospillserie)|Pokémon]]*-serien utviklet av Ambrella og utgitt av Nintendo til Nintendo 3DS. Det er det fjerde spillet i *Pokémon Rumble*-serien, etter *[[Pokémon Rumble]]* til Wii, *[[Pokémon Rumble Blast]]* til Nintendo 3DS og *[[Pokémon Rumble U]]* til Wii U. Det ble først utgitt som nedlastbart spill på Nintendo eShop i april 2015, mens butikkutgaver av spillet kom i november samme år i Japan, januar 2016 i Europa og Australia og i april 2016 i Nord-Amerika.

## Eksterne lenker
*
Creative Assembly Sofia

**Creative Assembly Sofia** (tidligere kjent som **Crytek Black Sea** og **Black Sea Studios**) er et bulgarsk spillstudio grunnlagt av Vesselin Handjiev i 2001, med hovedkontor i Sofia. Selskapet er mest kjent for *[[Knights of Honor]]*, et historisk sanntidsstrategispill sluppet ut for Windows i 2004, og for *[[WorldShift]]*, som ble sluppet ut i mai 2008.

14. juli 2008 ble selskapet kjøpt opp av Crytek, som omdøpte selskapet fra *Black Sea Studios* til Crytek Black Sea.

## Utviklede spill

; Som Black Sea Studios

; Som Crytek Black Sea

## Referanser


## Eksterne lenker
*
Springdale Linux

**Springdale Linux**, tidligere kalt **PUIAS Linux**, er en amerikansk Linuxdistribusjon som er basert på Red Hat Enterprise Linux. Distribusjonen blir utviklet av Institute for Advanced Study og Princeton University. Distribusjonen er rettet mot næringslivet og har flere andre programvarelagre i tillegg til dem som er tilgjengelige RHEL. I tillegg består den av programvare som er spesifikk for vitenskapelig programmering, og flere eksperimentelle pakker.

Distribusjonen benytter skrivebordsmiljøene GNOME og KDE. Distribusjonen har 32-biter x86 og 64-biter x86-64 som plattform.

Første versjon var 6.2 og ble lansert 21. desember 2011. Seneste versjon er versjon 8.3 som ble lansert 20. november 2020.

## Eksterne lenker
*Hjemmeside (snapshot fra 2020-12-11)
*Springdale Linuxl, hos DistroWatch
Stella (Linux)

**Stella** er en rumensk Linuxdistribusjon som er basert på CentOS. Distribusjonen er rettet mot næringslivet og legger vekt på brukervennlighet og støtte for mange populære multimedia-formater. Distribusjonen har sine egne programvarelagere for LibreOffice og annen brukervennlig programvare, i tillegg til de som tilhøys av CentOS og Red Hat Enterprise Linux.

Distribusjonen benytter skrivebordsmiljøene GNOME. Distribusjonen har 32-biter x86 og 64-biter x86-64 som plattform.

Første versjon var 6.3 og ble lansert 31. juli 2012. Siste versjon er versjon 6.7 som ble lansert 15. august 2015.

## Eksterne lenker
*Hjemmeside
*Stella, hos DistroWatch
ZerahStar Zesktop

**ZerahStar Zesktop** er en tidligere Linuxdistribusjon fra Singapore som var basert på Gentoo. Distribusjonen ble utviklet av selskapet ZerahStar. Formålet med distribusjonen var å tilby et automatisert operativsystem som var istand til å vedlikeholde og fikse seg selv uten menneskelige inngrep. Andre målsetninger var at den var høyt portabel og virusfri.

Distribusjonen benytter skrivebordsmiljøet Zesktop. Distribusjonen hadde 32-biter x86 og 64-biter x86-64 som plattform.

Første versjon ble lansert 25. august 2004.

## Eksterne lenker
*Hjemmeside 
*ZerahStar Zesktop, hos DistroWatch
Liste over ordførere i Meland

**Liste over ordførere i Meland** er ei liste over ordførere i Meland kommune i Hordaland.

## Kilder
*Tidlegare ordførarar i Meland. Oversikt hos meland.kommune.no
Jensen (navn)

**Jensen** er et etternavn som betyr «sønn av Jens». Det er det mest vanlige etternavnet i Danmark, hvor det deles av ca. 6 prosent av innbyggerne. Det er også et vanlig etternavn i Norge.
## Referanser
Saurlid

**Saurlid** var den plassen på Nidarnes, ifølge Snorre, der liket til Olav Haraldsson ble lagt første natta av Torgils Halmason og hans menn etter slaget på Stiklestad i 1030. Torgils hadde rodd det opp Nidelva ovenfor de husa som utgjorde det som skulle utvikle seg til byen Nidaros, lagt til ved Saurlid og lagt liket i et skremma (lite hus) før det neste dag ble gravlagt lenger opp (sør).

Ordet er satt sammen av *saur* (skit, lort) og *led* (grind, åpning i gjerde).

Ordet er nemnt bare en gang. Snorre sier at på hans tid var det erstatta av *Olavslid*. Snorre si kilde kan være ei tapt translasjonskildring, *Translatio sancti Olavi*, om hendingene etter slaget.

## Referanser
Sheila van den Bulk

**Sheila van den Bulk** (født 6. april 1989 i Rotterdam) er en nederlandsk fotballspiller som har spilt i Norge.

Hun hadde spilt siden 2007 for ADO Den Haag da hun sommeren 2013 gikk til Bergen og Sandviken Idrettslag. Samme høst prøvespiller hun for Avaldsnes Idrettslag, men går heller til Kolbotn Fotball Kvinner der er to sesonger. Hun rekker å bli klubbens mestscorende i Toppserien 2015, men forlot i slutten av desember 2015 for å gå til Djurgården i Stockholm og laget Djurgårdens IF Dam. Ifølge Østlandets Blad ble hun erstattet med Rachael Axon.

## Referanser


## Eksterne lenker
*
Lene Espedal

**Lene Espedal** (født 11. januar 1983) er en tidligere aktiv norsk fotballspiller (midtbane) som også har spilt på landslaget.

Hun spiller for Sandved Idrettslag i Sandnes da hun i 1999 tas ut på J17-landslaget for å spille nordisk. Høsten 1999 debuterer hun som 16-åring mot Setskog/Høland for Klepp IL, der hun blir til 2004. Hun rekker å komme på Årets Lag i 2003, får i mars 2004 et innhopp på A-landslaget, som taper 1–4 mot USA i Algarve Cup. Et grunnfag i idrett ved Høgskolen i Stavanger blir det også.  I november 2004 er hun på U21-landslaget da hun går til Kolbotn Fotball Kvinner for å ta mellomfag i idrett ved Norges idrettshøgskole.  Sesongen 2006 er hun mest skadet i Kolbotn. I januar 2007 melder Stavanger Aftenblad at Klepp betaler penger for å få henne tilbake dit. Prisen ble 25 000 kroner. Hun la opp etter 2008-sesongen.

## Referanser
Pokémon Super Mystery Dungeon

***Pokémon Super Mystery Dungeon*** (japansk:  **) er et videospill i *[[Pokémon Mystery Dungeon]]*-serien, en spinoffserie av ''Pokémon''-serien, utviklet av Spike Chunsoft og utgitt av Nintendo til Nintendo 3DS. I likhet med de tidligere spillene i *Pokémon Mystery Dungeon*-serien våkner spilleren opp som en pokémon, og må reise gjennom tilfeldig genererte grotter og kjempe mot motstandere for å komme seg gjennom historien. Spillet ble utgitt i Japan i september 2015, Nord-Amerika i november 2015 og Europa og Australia i februar 2016.

## Eksterne lenker
*
Epleslekten

* bæreple (*M.&nbsp;baccata*)
* eple (*M.&nbsp;pumila*)
* kirsebæreple (*M.&nbsp;×&nbsp;robusta*)
* *[[Malus dasyphylla]]*
* *[[Malus florentina]]*
* *[[Malus trilobata]]*
* prakteple (*M.&nbsp;spectabilis*)
* rognebæreple (*M.&nbsp;sieboldii*)
* roseeple (*M.&nbsp;floribunda*)
* sargenteple (*M.&nbsp;sargentii*)
* villeple (*M.&nbsp;sylvestris*)

**Epleslekten** (*Malus*) er en planteslekt med små trær eller busker i rosefamilien. Den meste kjente arten er epletreet, men det er også mange viltvoksende arter med små, sure frukter.

De er som regel løvfellende, men noen få er halvt eviggrønne. Torner mangler hos de fleste artene. Knoppene er avlange med flere overlappende skjell. Bladene sitter spredt og er tannete eller flikete. Blomstene sitter i en klase eller halvskjerm; de har 5 begerblad og 5 hvite, rosa eller røde kronblad. Det er 15–50 pollenbærere med hvit stilk og gul pollenknapp. Frukten er en kjernefrukt med 3–5 kammer som hver har 1–2 svarte eller brune frø. 

Epleslekten er utbredt i de fleste tempererte strøk på den nordlige halvkule. I Norge vokser én art naturlig, villeple (*M.&nbsp;sylvestris*). 

Eple har størst økonomisk betydning, men er ikke den eneste arten som dyrkes. Mange andre arter og hybrider mellom dem plantes i hager ettersom de har vakre blomster om våren, fargerike frukter om høsten og en kompakt vekst. 

## Kilder
* 
* 
* 
* 
* 
* 

## Eksterne lenker

*
Helga Lekamens gränd

**Helga Lekamens gränd** er et smug i  Gamla stan i Stockholm, som går mellom Västerlånggatan og Stora Nygatan. 

Det eldste dokumenterte navnet er *Helge lycama grendh* (1505). Smuget var kjent allerede på 1300-tallet og fikk sitt navn etter *Helga lekamens gille* (jmf. kristi lekamen). Dette *gille* var i middelalderen det største og mest omtalte i Stockholm. Gillets oppgave var blant annet å bedrive hjelpevirksomhet. *Helga lekamens gille* opphørte etter reformasjonen i Sverige, og Gustav Vasa overtok deres faste eiendom i 1527..  På 1600-tallet ble smuget blant annet kalt *Lekamegränden* og på 1700-tallet oppstår navnet *Lilla Gråmunkegränd* (1722). I 1922 foreslo navnekomitéen å gjeninnføre det gamle navnet for å unngår forvekslinger med Stora Gråmunkegränd.

## Referanser


## Litteratur
*Stahre, Nils-Gustaf; Fogelström, Per Anders (1986). *Stockholms gatunamn: innerstaden.* Monografier utgivna av Stockholms stad (återtryck av del av 1:a upplagan). Stockholm: Liber/Allmänna förlaget. Libris 7269073. ISBN 91-38-90777-1

## Eksterne lenker
*
Kosmisk latte

**Kosmisk latte** (engelsk *Cosmic Latte*) er navnet på den gjennomsnittlige fargen til universet, gitt av en gruppe astronomer ved Johns Hopkins University. I 2001 fastslo Karl Glazebrook og Ivan Baldry at universets farge var grønnaktig hvit, men allerede i 2002 korrigerte de disse analysene i et tidsskrift. Der hevdet de at deres undersøkelser av fargen til alt lyset i universet endte opp med en noe beigeaktig hvitfarge. Undersøkelsene inkluderte mer enn &nbsp;galakser, og målte spektralområde til lyset fra et stort volum av universet. Den heksadesimale RGB-verdien for kosmisk latte er #FFF8E7.

## Oppdagelse av fargen
Det å finne «universets farge» var ikke studiens fokus; det var å forske på spektralanalyser av ulike galakser for å studere dannelsen av stjerner. Akkurat som Fraunhoferlinjer, viser de mørke linjene i studiens spektralområder eldre og yngre stjerner, og gjorde det mulig for Glazebrook og Baldry å fastslå alderen til ulike galakser og stjernesystemer. Det studien avslørte, var at en overveldende del av stjernene ble til for omtrent fem milliarder år siden. Siden disse stjernene ville ha vært mer lyssterke tidligere i historien, endres universets farge over tid fra blått til rødt etter hvert som blå stjerner endres til gule og til slutt røde kjemper.

Glazebrooks og Baldrys arbeid ble finansiert av David and Lucile Packard Foundation.

Når lyset fra fjerne galakser når jorden, vil den gjennomsnittlige «fargen til universet» (sett fra jorden) marginalt øke mot ren hvit. Dette på grunn av lyset fra stjernene da de var mye yngre og blåere.

### Fargens navn

Fargen ble trykket i en artikkel i *[[Washington Post]]*. Glazebrook spøkte med at han var på jakt etter forslag til et navn på fargen. Flere personer som leste artikkelen sendte inn forslag. Disse forslagene ledet til en avstemning blant forskerne som var involvert i arbeidet.

Selv om Drums forslag om «Cappuccino Cosmico» fikk flest stemmer, foretrakk Glazebrook og Baldry Drums andre forslag (Cosmic Latte). Drum kom opp med forslaget mens han satt på Starbucks og drakk en latte samtidig som han leste artikkelen. Han la da merke til at fargen på universet, slik den var vist i *Washington Post*, var den samme som hans latte.

## Referanser


## Eksterne lenker
*The Cosmic Spectrum Offisiell prosjektside
Carl Froelich

**Carl August Hugo Froelich** (født 5. september 1875 i Berlin, død 12. februar 1953 samme sted) var en tysk filmregissør, kameramann, filmprodusent, og en pioner innen filmmediets utvikling på det tidlige 1900-tallet.

Hans karriere varte fram til andre verdenskrigs slutt.

Han meldte seg inn i NSDAP i 1933 og i 1939 ble han utnevnt til president av Reichsfilmkammer, en filmorganisasjon som indirekte ble kontrollert av Goebels via Reichsministerium für Volksaufklärung und Propaganda.

## Filmer i utvalg
* 1918: *[[Alraune, die Henkerstochter, genannt die rote Hanne]]*
* 1918: *[[Ikarus, der fliegende Mensch]]*
* 1919: *[[Kammerherrens datter]]*
* 1920: *[[Die Kwannon von Okadera]]*
* 1921: *[[Irrende Seelen]]*
* 1922: *[[Luise Millerin]]*
* 1925: *[[Das Abenteuer der Sibylle Brant]]*
* 1925: *Kammermusik*
* 1927: *[[Den forelskede kvinnehater]]*
* 1929: *[[Natten tilhører oss]]*
* 1931: *[[Piker i uniform]]*
* 1933: *[[Ærer de unge]]
* 1937: *Den store dårskap*
* 1938: [[Tilbake til hjemmet|*Tilbake til hjemmet*]]
* 1939: *De fire kamerater*
* 1939: [[Symfoni Pathetique (film)|*Symfoni Pathetique*]]
* 1940: *En dronnings hjerte*
* 1941: *Veien er fri* (produsent) 
* 1941: *En herre i pysjamas''

## Referanser


## Eksterne lenker
*
Det Evig Lokkende

***Det Evig Lokkende***, (originaltittel: *It*) er et amerikansk romantisk komedie fra 1927, med Clara Bow og Antonio Moreno i hovedrollene.

Filmen var Clara Bows internasjonale gjennombrudd som skuespiller, og gjorde henne verdenskjent som en "it girl".

## Handling
Betty Lou Spence arbeider i en butikk, og har forelsket seg i den kjekke nye arbeidsgiveren hennes, Cyrus Waltham Jr. Imidlertid tilhører de forskjellige sosiale klasser, og han er allerede romantisk Involvert med sosialist Adela Van Norman. Men Cyrus's dumme venn Monty er forelsket i Betty, og hun forsøker å bruke ham for å komme seg nærmere Cyrus.

Når Betty Lou endelig får Cyrus sin oppmerksomhet, overbeviser hun ham om å ta henne med på et stevnemøte til Coney Island. Dagen etter forsøker barnevernet å fjerne babyen til Bettys syke romkamerat Molly. For å beskytte venninnen sin, påstår Betty at babyen faktisk er hennes. Dessverre blir dette opplegget overhørt av Monty, som raskt Informerer Cyrus.

## Rolleliste
* Clara Bow som Betty Lou Spence
* Antonio Moreno som Cyrus T. Waltham
* William Austin som "Monty" Montgomery
* Priscilla Bonner som Molly
* Jacqueline Gadsdon som Adela Van Norman
* Julia Swayne Gordon som Mrs. Van Norman
* Elinor Glyn som Madame Elinor Glyn

## Referanser


## Eksterne lenker
*
Heinrich Brünings første regjering

**Heinrich Brünings første regjering** satt ved makten i Tyskland under Weimarrepublikken, fra 31. mars 1930 til 9. oktober 1931. Regjeringen var den første presidialregjering under Weimarrepublikken. Dette innebar at regjeringen styrte med grunnlag i presidentens tillit, ikke parlamentets flertall.  

Brünings oppdrag fra president Hindenburg var å danne regjering «uten støtte i noen koalisjon.» Dette innebar at regjeringen i nødsfall kunne hente sin støtte fra Tysklands president, selv når den hadde et flertall mot seg i Riksdagen. I praksis fikk regjeringen bistand av rikspresidenten til gjennom nødsforordninger å oppløse riksdagen og innkalle til nyvalg. I den mellomliggende perioden styrte regjeringen praktisk talt ukontrollert gjennom nødsforordninger.  Parlamentarismen var dermed i praksis opphevet, og det på en måte som ikke var forutsett i Weimarforfatningen. Regjeringene Brüning I, II, Papen og Schleicher ble kalt presidialregjeringer eller Hindenburg-regjeringer. Endringen var begynnelsen på slutten for demokratiet i Tyskland, og pekte fremover mot det nasjonalsosialistiske diktaturet som kom i 1933. 

Foranledningen til valget i Tyskland 1930 var at Riksdagen i juli dette året, forkastet Brünings forslag til budsjett. Brüning vedtok deretter budsjettet som en nødsforordning, som var i strid med forfatningen. Riksdagen svarte med å oppheve forordningen. Brüning ba som svar på dette president Hindenburg om å oppløse Riksdagen, og innkalle til nyvalg. I de mellomliggende 60 dagene styrte regjeringen gjennom nødsforordninger. 

## Sammensetning

## Referanser
L (Ulf Risnes-EP)

***L*** er en musikk-EP med Ulf Risnes. EP-en ble utgitt 14. september 2016.
## Sporliste
# «Vinn eller forsvinn» (Ulf Risnes)
# «Atmosfære» (Ulf Risnes)
# «I 75» (Ulf Risnes)
# «Klar for en prat» (Ulf Risnes)
## Medvirkende
### Musikere
* Ulf Risnes - sang, gitarer, låtskriver, produsent
* Lars Lien - tangenter, tekniker
* Daniel Børmark - gitar, bass, kor
* Lennart Thue Hansen - gitar, kor 
* Dag Erik Oksvold - trommer, perkusjon
* Martin Mulholland - kor, produsent, tekniker
Jacques Schneider

**Jacques S. Schneider** (født 25. juli 1879, død 1. mai 1928) var en fransk finansmann, ballongfører og fly-entusiast, mest kjent som den som opprettet Schneider-troféet.

## Referanser
Leukopeni

**Leukopeni** (fra grrsk λευκός "hvit" og πενία "mangel") er en forekomst av unormalt lavt antall hvite celler i blodet. En voksen mann kan ha 4500-11000 hvite blodlegemer per mikroliter blod. Barn har noe høyere konsentrasjon. Leukopeni oppstår når antallet er under 5000 leukocytter pr mikroliter blod.

Kombinasjonen leddgikt, forstørret milt og leukopeni betegner Feltys syndrom. Leukopeni skyldes hyppigst behandling med cellegift, men er også en uønsket bivirkning ved en lang rekke legemidler. Radioaktiv stråling og røntgen gir leukopeni hvis dosen er stor nok. Ved enkelte infeksjonssykdommer, spesielt ved virusinfeksjoner, men også ved tyfoidfeber, kan leukopeni forekomme. Leukopeni er dessuten et hyppig funn i tidlig stadium av leukemi.

## Referanser
Regia Aeronautica

** Regia Aeronautica ** var det fascistiske Italias flyvåpen. I 1922 kom diktatoren Benito Mussolini til makten, og i 1923 samlet han hærens *Corpo Aeronautico* og  marinens *Aviazione della Regia Marina* i det selvstendige *Regia Aeronautica*. Det fikk Régia (kongelig) i navnet fordi Italia var et monarki med Viktor Emmanuel III av Italia som marionettkonge.
## Propagandaverktøy
*Regia Aeronautica* var et propagandaverktøy for å vise verden hvor dyktig italienerne var. I 1920- og 1930-årene var den italienske flyindustrien toneangivende i Europa  og ble ivrig kopiert. Mario Castoldi konstruerte og testfløy racerflyet Macchi M. 39, som vant Schneider-troféet i 1926. I 1934 fløy han sin Macchi i 709&nbsp;km/t, noe som fortsatt er rekord for sjøfly med stempelmotorer. I 1930-årene hadde Regia Aeronauticas aerobatikkskvadron *Giornata dell'Ala* oppfunnet noen av de formasjonene som fortsatt brukes i dag. I 1930-årene gjennomførte Italo Balbo en transatlantisk flyging med 24 Savoia-Marchetti S.55-sjøfly til Verdensutstillingen i Chicago (1933) å demonstrere Italias luftfartsvirksomhet. 
## Krigen mot Etiopia
I 1935 var hele Afrika kolonisert med unntak av Etiopia. Eventuelle forsøk på å erobre land fra andre afrikanske kolonimakter ville føre til krig mot en europeisk makt, så Mussolini kastet seg over Etiopia i oktober 1935. Det var en ulik kamp med en bokstavelig talt «overlegen»  italiensk angriper. Etiopiske krigere med spyd ble forgiftet med sennepsgass av Regia Aeronautica.
## Spanske borgerkrigen
Regia Aeronautica etablerte et korps av «frivillige» i *Aviazione Legionaria*, som deltok på tysk side i den spanske borgerkrigen. De dyktige italienske jagerflygere i sine dobbeltdekkere  skjøt  ned mange republikanske fly. Derfor kom den feilaktige konklusjonen at fremtidige jagerfly måtte være dobbeltdekkere 

## Andre verdenskrig

Da Italia kom med i andre verdenskrig i 1940, omfattet Regia Aeronautica:
* 58 bombeskvadroner
* 20 jagerskvadroner 
*  7 speideskvadroner
*  3 jagerbomberskvadroner
*  3 transportskvadroner

Da  de allierte nådde Roma i 1943, var Italia i prinsippet delt inn i en sørlig alliert del og en fascistisk del i nord. *Regia Aeronautica* ble også delt i to: *Aviazione Cobelligerante ed Aeronautica Italiana* som var utstyrt med amerikanske fly og *Aviazione Nazionale Repubblicana* som ble innlemmet i Luftwaffe. Etter noen uheldige hendelser anså de allierte at syditalienerne var upålitelige og overførte dem til krigen på Balkan. I 1946 ble Italia  republikk, og det italienske flyvåpen mistet sitt kongelige navn og ble kalt  *Aeronautica Militare*
## Distinksjoner

## Kilder
*Jim Winchester: *Fighter: The World's Finest Combat Aircraft – 1914 to the Present Day*, 2006, Barnes & Noble Books, ISBN 978-0-7607-7957-6
Stein (Limburg)

**Stein** er en kommune og et tettsted i den sørlige delen av den nederlandske provinsen Limburg.

Stein kommune består av tettstedene Stein, Elsloo, Urmond, Berg an de Maas, samt noen mindre steder.

## Referanser


## Eksterne lenker
*
Tamiru Demisse

**Tamiru Demisse** (født 7. oktober 1993) er en etiopisk handicapidrettsutøver, som konkurrerer i friidrett. Han konkurrerer i klassen T13, som er for synshemmede utøvere med mindre enn 10% syn. Han har sølv på 1500 meter fra Paralympiske sommerleker 2016 som fremste internasjonale meritt. 

Han begynte å miste synet da han var 10 år gammel, og begynte med para-friidrett i 2008. 

## Idrettskarriere
;2016
Demisse deltok ved Paralympiske sommerleker 2016 i Rio de Janeiro, der han var Etiopias flaggbærer under åpningsseremonien. Han deltok på 1500 meter i klassen T12/13, der han kom på 2.-plass, 0,2 sekunder bak Abdellatif Baka som satte ny verdensrekord med tiden 3:48,29. Demisses tid på 3:48,49 var ny personlig rekord. Han skulle også delta på 400 meter, men stilte ikke til start. 

## Eksterne lenker
* Profil og resultater hos IPC
* Rio 2016 - Tamiru Demisse
Valkenburg aan de Geul

**Valkenburg aan de Geul** (limburgsk: *Valkeberg aan de Geul*) er en kommune i den sørlige delen av den nederlandske provinsen Limburg.

Valkenberg aan de Geul består av 6 tettsteder med mer enn 1&nbsp;000 innbyggere: Valkenburg, Berg, Broekhem, Houthem, Schin op Geul og Sibbe. I tillegg kommer 8 grender med mindre enn 1&nbsp;000 innbyggere.

## Referanser


## Eksterne lenker
*
Venray

**Venray** (limburgsk: *Venroj*) er en småby og en kommune i den sørlige delen av den nederlandske provinsen Limburg.

Venray kommune består av senteret Venray og 10 andre tettsteder, blant andre Ysselsteyn, Leunen, Oirlo og Oostrum. Siden den 1. januar 2010 hører også tettstedene Blitterswijck, Geijsteren og Wanssum til kommunen. Disse ble overført fra den tidligere kommunen Meerlo-Wanssum.

## Referanser


## Eksterne lenker
*